Patricius Leucadius Hearn
Patricius Leucadius Hearn Res apud Vicidata repertae: Nativitas: 27 Iunii 1850; Leucas Obitus: 26 Septembris 1904; Ōkubo Patria: Imperium Britannicum Nomen nativum: Patrick Lafcadio Hearn Familia Genitores: Surgeon-Maj. Charles Bush Hearn; Rosa Antonia Cassimati Coniunx: Setsu Koizumi, Althea Foley Proles: Kiyoshi Koizumi, Iwao Inagaki Memoria Sepultura: Zōshigaya Cemetery Patricius Leucadius Hearn, Neograece Πατρίκιος Λευκάδιος Χέρν (Leucade in insula natus die 27 Iunii 1850; Tokii die 26 Septembris 1904 mortuus), in Hibernia breviusque apud collegium Ushaw educatus, fuit diurnarius et auctor. Anglice sub appellatione Lafcadio Hearn scripsit de Cincinnatis ubi iuvenis uxorem nigricolorem contra legem duxit, de Nova Aurelia ubi decem annos morabat, de insulis Caribicis ubi diurnarius missus est, et praeter omnia alia de Iaponia, ubi quattuordecim annos habitavit, uxorem alteram duxit nationalitatemque Iaponicam accepit. Praenomina eo data sunt "Patricius" ad honorem sancti, Hiberniae patroni, propter patrem Hibernum; "Leucadius" ex insula nativa propter matrem Graecam. Nomen Iaponica denuo gessit 小泉八雲 Koizumi Yakumo, "Koizumi" e cognomine uxoris Koizumi Setsuko(ja) (1868–1932), "Yakumo" ex epitheto poetica traditionali yakumotatsu priscae provinciae Izumo ubi in urbe Matsue habitabat. Cocles fuit propter saevitiam contubernalium apud collegium Ushaw. In Iaponia habitans de arcanis culturae scripsit et nonnumquam de larvis, sicut in libro Kwaidan.